Napoleó no va ser capaç d'envair Gran Bretanya d'una forma directa. Segons les famoses paraules de l'almirall John Jervis, primer Comte de Saint Vincent (en honor de la històrica victòria naval de la Batalla del Cap de Saint Vincent contra l'esquadra franco-espanyola): "Jo no dic, senyors, que els francesos no vinguin; només dic que no vindran per mar" (paraules evidentment iròniques tractant-se la Gran Bretanya d'una illa), s'expressava la situació després de les derrotes de la flota francesa a la Batalla del Nil (Aboukir, 1 d'agost de 1798) i la posterior derrota de la flota combinada franco-espanyola a la Batalla de Trafalgar (21 d'octubre de 1805), ambdues amb l'almirall Horaci Nelson al comandament de la flota britànica. Finalment, va ser fàcilment continguda una expedició francesa a Irlanda.